Komîsyonê Mutbakatî yê Merkezê HDPyî da zanayene ke namzedê înan ê Hemserekîya Pêroyî ya HDPyî Pervîne Buldane û Mîthat Sancar ê.
Eşkerayîye de ame vatene ke netîceya  heme xebatanê Komîsyonê Mutabakatî yê Merkezê Partîye de ma  birêz Pervîne Buldane û birêz Mîthat Sancarî rê teklîf berd. Birêz Buldane û birêz Sancarî teklîfê komîsyonê ma qebûl kerd. Qerarê namzedîye do delegeyê kongre bidê. Eşkerayîye de bale ameye antene serê keda Hemserekê Pêroyî yê HDPyî  Sezaî Temelî û ser ci rê spas ame kerdene.
Komîsyonî semedê tewrbîyayîşê Kongreya Tabîye ya 4. ya HDPyî ya ke do 23ê sibate (siba) bi şîarê ''Ma tîya de yê, ma HDP yê'' Salona Sporî ya Anqara de bêro viraştene veng da.
